נייג'ל הייז

נייג'ל הייז-דייוויס (באנגלית: Nigel Hayes-Davis; נולד ב-16 בדצמבר 1994) הוא כדורסלן מקצועני אמריקאי המשחק בעמדות הסמול פורוורד והפאוור פורוורד בפנרבחצ'ה מליגת העל הטורקית והיורוליג.

קריירת תיכונים 
הייז, שנולד בוסטרוויל, אוהיו, למד בבית הספר התיכון ויטמר בטולידו.

לאחר סיום לימודיו בתיכון הוא התחייב לשחק באוניברסיטת ויסקונסין–מדיסון מחטיבה I של ה-NCAA.

קריירת מכללות 
בעונתו הראשונה שיחק הייז דקות משמעותיות, זכה בתואר השחקן השישי של העונה באזור ה-Big Ten ונבחר לחמישיית הפרשמנים של העונה.

הייז היה במקום השלישי בנקודות בקבוצה, שהגיעה לגמר טורניר אליפות המכללות בכדורסל, ונבחר לחמישייה השלישית ב-Big Ten בתור סופומור.

בעונת הג'וניור שלו נבחר הייז לחמישיית העונה ב-Big Ten לאחר שהוביל את קבוצתו בקליעה (15.7 נקודות למשחק), אסיסטים (3.0) וזריקות עונשין (258) וסיים שני בריבאונדים (5.8 למשחק).

עם תחילת עונת הסיניור, הרביעית והאחרונה שלו, נבחר הייז לשחקן הקדם-עונה באזור. הוא העמיד ממוצעים של 14.0 נקודות, 6.7 ריבאונדים ו-2.7 אסיסטים למשחק במהלך שנתו האחרונה בוויסקונסין.

הייז סיים במאי 2017 תואר במימון עסקי ובנקאות השקעות. הוא נודע בהיותו מנהיג בנושאים כמו צדק גזעי ותגמול של ספורטאי NCAA.

קריירה מקצוענית

וסטצ'סטר ניקס (2017–2018) 
לאחר שלא נבחר בדראפט ה-NBA 2017, הוא הצטרף לניו יורק ניקס לליגת הקיץ 2017. ב-19 באוגוסט הוא חתם על חוזה מובטח חלקית עם הקבוצה, וב-14 באוקטובר הוא נופה על ידי הניקס. מאוחר יותר הוא הוחתם בווסטצ'סטר ניקס, קבוצת ליגת הפיתוח של הניקס.

לוס אנג'לס לייקרס (2018) 
ב-19 בינואר 2018 חתם הייז על חוזה ל-10 ימים בלוס אנג'לס לייקרס. הוא ערך את הופעת הבכורה שלו ב-NBA יומיים לאחר מכן בניצחון 127–107 על הניו יורק ניקס, ושיחק דקה בודדת באותו לילה. הלייקרס לא נתנו להייז חוזה שני ל-10 ימים, ולאחר מכן הווסטצ'סטר ניקס רכשו אותו מחדש ב-30 בינואר.

טורונטו ראפטורס (2018) 
ב-6 במרץ 2018 חתם הייז בטורונטו ראפטורס על חוזה ל-10 ימים. ב-12 במרץ 2018 ערך הייז את הופעת הבכורה שלו עבור הראפטורס, וקלע 6 נקודות עם שתי שלשות ב-5 דקות בניצחון 132–106 על הניקס. ב-14 במרץ 2018 החתימו הראפטורס את הייז על חוזה נוסף ל-10 ימים. בזמן החוזה השני שלו נשלח הייז לראפטורס 905, קבוצת הפיתוח של טורונטו. הייז לא קיבל הצעה לשאר העונה מהראפטורס וחזר לווסטצ'סטר ניקס.

סקרמנטו קינגס (2018) 
ב-31 במרץ 2018 הודיעה סקרמנטו קינגס על החתמתו של הייז להמשך עונת . ב-7 ביולי 2018 הוא נחתך מסגל הקינגס.

גלאטסראיי (2018–2019) 
ב-29 באוגוסט 2018 חתם הייז בגלאטסראיי מליגת העל הטורקית. הייז העמיד ממוצעים של 12.6 נקודות, 2.0 אסיסטים ו-5.4 ריבאונדים למשחק. הוא העמיד ממוצעים של 15.7 נקודות, 5.6 ריבאונדים ו-1.8 אסיסטים בממוצע בעונת היורוקאפ.

ז'לגיריס קובנה (2019–2021) 
ב-12 ביוני 2019 חתם הייז בז'לגיריס קובנה מליגת העל הליטאית. הוא חידש את חוזהו בקבוצה ב-17 ביולי 2020.

ברצלונה (2021–2022) 

ב-22 באוגוסט 2021 חתם הייז בברצלונה מליגת העל הספרדית.

פנרבחצ'ה (2022–הווה) 
ב-22 ביולי 2022 הוא חתם על חוזה לשנה בפנרבחצ'ה מליגת העל הטורקית.

חיים אישיים 
בשנת 2021 שינה הייז את שם משפחתו להייז-דייוויס לכבוד אביו החורג.

קישורים חיצוניים

הערות שוליים 

כדורסלני אוניברסיטת ויסקונסין
כדורסלני וסטצ'סטר ניקס
שחקני NBA שלא נבחרו בדראפט
כדורסלני טורונטו ראפטורס
כדורסלני סקרמנטו קינגס
כדורסלני ראפטורס 905
כדורסלני לוס אנג'לס לייקרס
כדורסלני גלאטסראיי
כדורסלני פנרבחצ'ה
כדורסלני ברצלונה
כדורסלני ז'לגיריס קובנה
אוהיו: כדורסלנים
כדורסלנים אפרו-אמריקאים
כדורסלנים אמריקאים
אמריקאים שנולדו ב-1994